Το **Συμβάν του Ρόσγουελ** (αγγλικά: Roswell incident‎‎), αφορά την ανάκτηση υλικού κοντά στην περιοχή του Ρόσγουελ, στο Νέο Μεξικό, των ΗΠΑ, τηv 7η Ιουλίου 1947 και έχει γίνει αντικείμενο έντονης φημολογίας και αμφισβήτησης. Ο στρατός των Ηνωμένων Πολιτειών ανέφερε ότι το αντικείμενο που ανέκτησε ήταν ένα υψίστης μυστικότητας ερευνητικό μπαλόνι το οποίο συνετρίβη. Δεκαετίες μετά το συμβάν εκφράστηκαν εντελώς διαφορετικές απόψεις για το τι πραγματικά συνέβη.

Πολλοί υποστηρικτές των ΑΤΙΑ (Άγνωστης Ταυτότητας Ιπτάμενα Αντικείμενα) ή UFO πιστεύουν ότι τα συντρίμμια ανήκαν σε εξωγήινο σκάφος που κατέπεσε στη περιοχή και ότι η ανάκτηση του σκάφους συγκαλύφθηκε από τον στρατό. Το περιστατικό έχει αναχθεί σε παγκοσμίως γνωστό και από τα πλέον δημοφιλή στη λαϊκή κουλτούρα και για κάποιους το Ρόσγουελ είναι συνώνυμο με τα ΑΤΙΑ. Θεωρείται ως ένα από τα πλέον διαφημισμένα περιστατικά ΑΤΙΑ.

Το 1994 η Αεροπορία των ΗΠΑ δημοσίευσε ότι το αντικείμενο που ανακτήθηκε ήταν τμήμα του προγράμματος Μόγκουλ, το οποίο περιελάμβανε τη χρήση μπαλονιών μεγάλου υψομέτρου για την ανίχνευση ηχητικών κυμάτων από ενδεχόμενες σοβιετικές πυρηνικές εκρήξεις.

Γεγονότα του 1947
-----------------

### Πρόγραμμα Μόγκουλ

Τα αρχικά γεγονότα συνέβησαν στην αρχή της Ατομικής Εποχής κατά τη διάρκεια αυτού που η ιστορικός Κάθριν Σ. Όλμστεντ περιγράφει ως *το πρώτο καλοκαίρι του Ψυχρού Πολέμου*.  Μέχρι το 1947, το άκρως απόρρητο Πρόγραμμα Μόγκουλ των Ηνωμένων Πολιτειών είχε εκτοξεύσει χιλιάδες μετεωρολογικά μπαλόνια που μετέφεραν συσκευές για να ακούσουν τις σοβιετικές ατομικές δοκιμές.

Στις 4 Ιουνίου 1947, οι ερευνητές εκτόξευσαν μια μακρία συστοιχία με αυτά τα μπαλόνια, που ονομάστηκε Πτήση 4, από την Στρατιωτική Αεροπορική Βάση του Αλαμογκόρντο. Οι ερευνητές παρακολούθησαν την Πτήση 4 που πετούσε βορειοανατολικά προς την Κορόνα και έχασαν την επαφή της σε απόσταση 17 μιλίων (27 χλμ.) από το ράντσο του Μακ Μπρέιζελ.

### Υστερία των ιπτάμενων δίσκων

Τον Ιούνιο του 1947, τα μέσα ενημέρωσης σε εθνικό επίπεδο ανέφεραν την αφήγηση του πιλότου της πολιτικής αεροπορίας Κένεθ Άρνολντ για αντικείμενα που πετούσαν με *απίστευτη ταχύτητα*. Η περιγραφή του Άρνολντ για αυτό που θα γινόταν γνωστό ως ιπτάμενοι δίσκοι υποκίνησε ένα μαζικό κύμα με περισσότερες από 800 θεάσεις.  Πολλές από αυτές τις αναφορές απηχούσαν την περιγραφή του Άρνολντ με ταχύτητα πέρα ​​από γνωστά αεροπλάνα και στοιχεία από αεροσκάφη όπως γυάλινοι θόλοι, πιλοτήρια, πτερύγια, πόδια, ίχνη ατμού, ακόμα και έλικες. Στις 4 Ιουλίου 1947, η πτήση 105 της United Airlines ανέφερε ότι είδε πολλούς «ιπτάμενους δίσκους».  Κατά τη διάρκεια εκείνου του καλοκαιριού, οι Αμερικανοί συνέδεσαν τους ιπτάμενους δίσκους με μυστικά στρατιωτικά έργα, φάρσες ή φυσικά φαινόμενα. Δεν είχαν γίνει ακόμη συνώνυμα με την ιδέα της εξωγήινης επίσκεψης.

### Ανάκτηση συντριμμιών

Την 8η Ιουλίου 1947, η Στρατιωτική Αεροπορική Βάση του Ρόσγουελ εξέδωσε δελτίο τύπου δηλώνοντας ότι προσωπικό της *509ης Μοίρας Βομβαρδισμού* ανέκτησε τα συντρίμμια ενός "ιπτάμενου δίσκου" σε ράντζο κοντά στο Ρόσγουελ, πυροδοτώντας το έντονο ενδιαφέρον των ΜΜΕ. 

Ο Ρόμπερτ Πόρτερ, ένας μηχανικός πτήσης της Αεροπορικής Βάσης του Ρόσγουελ, ήταν μέρος του πληρώματος που φόρτωσε αυτό που του είπαν ότι ήταν ένας ιπτάμενος δίσκος στην πτήση με προορισμό το Φορτ Γουόρθ. Περιέγραψε το υλικό - συσκευασμένο σε χαρτί περιτυλίγματος όταν το παρέλαβε - ως ελαφρύ και όχι πολύ μεγάλο για να χωρέσει στο πορτμπαγκάζ ενός αυτοκινήτου.

Την 14η Ιουλίου 1947 ο Γουίλιαμ "Μακ" Μπρέιζελ πρόσεξε κάποια περίεργα χαλάσματα καθώς εργαζόταν στο ράντσο Φόστερ όπου ήταν επιστάτης, περίπου 30 χιλιόμετρα βόρεια του Ρόσγουελ. Η παραπάνω ημερομηνία αποτελεί σημείο διαφωνίας ωστόσο επαναλαμβάνεται σε ορισμένες αναφορές και συγκεκριμένα σε τηλεγράφημα, που στάλθηκε λίγες ώρες αφού η υπόθεση ξεκίνησε, με παραλήπτη τον σερίφη Τζορτζ Γουίλκοξ (στον οποίο απευθύνθηκε ο Μπρέιζελ αρχικά). Ωστόσο η αρχική αναφορά της Στρατιωτικής Αεροπορικής Βάσης του Ρόσγουελ ανέφερε ότι η εύρεση έγινε *κάποια στιγμή την περασμένη εβδομάδα* υπονοώντας ότι ο Μπρέιζελ βρήκε τα χαλάσματα στις αρχές Ιουλίου. Ο Μπρέιζελ είπε στην εφημερίδα Roswell Daily Record ότι ο ίδιος και ο γιος του είδαν *μια μεγάλη περιοχή με λαμπερά συντρίμμια από λάστιχο, αλουμινόχαρτο, κάποιο είδος ανθεκτικού χαρτιού και βέργες*.  Δεν έδωσε σημασία αλλά επέστρεψε στις 4 Ιουλίου με τον γιο, την κόρη και την σύζυγό του για να μαζέψουν τα συντρίμμια.  Την επόμενη μέρα, ο Μπρέιζελ άκουσε τις αναφορές για "ιπτάμενους δίσκους" και αναρωτήθηκε αν αφορούσαν αυτό που ανακάλυψε. Στις 7 Ιουλίου είδε τον σερίφη Γουίλκοξ και του *ψυθίρισε εμπιστευτικά* ότι μπορεί να έχει βρει έναν ιπτάμενο δίσκο. Άλλες πηγές αναφέρουν πως ο Γουίλκοξ είπε ότι ο Μπρέιζελ ανέφερε την εύρεση του αντικειμένου στις 6 Ιουλίου.

Ο σερίφης Γουίλκοξ κάλεσε τη Στρατιωτική Αεροπορική Βάση Ρόσγουελ. Ο ταγματάρχης Τζέσι Μαρσέλ και *ένας άντρας με πολιτικά" συνόδευσαν τον Μπρέιζελ πίσω στο ράντσο και συλλέχθηκαν περισσότερα κομμάτια από τα συντρίμμια.* Περάσαμε δύο ώρες το απόγευμα της Δευτέρας [7 Ιουλίου] ψάχνοντας για επιπλέον κομμάτια της μετεωρολογικής συσκευής" είπε ο Μαρσέλ. *Βρήκαμε μερικά ακόμα μπαλώματα αλουμινόχαρτου και λάστιχου". Στη συνέχεια προσπάθησαν να επανασυναρμολογήσουν το αντικείμενο αλλά ο Μπρέιζελ είπε ότι δεν τα κατάφεραν. Ο Μαρσέλ πήγε τα συντρίμμια στη Στρατιωτική Αεροπορική Βάση Ρόσγουελ το επόμενο πρωί.*

Οταν ο διευθυντής του σταθμού Τζορτζ Γουόλς ανακοίνωσε την είδηση ​​μέσω του ραδιοφωνικού σταθμού Roswell KSWS και στη συνέχεια μεταδώθηκε στο Associated Press, οι τηλεφωνικές του γραμμές ήταν κατελειμένες. Ο Γουόλς αργότερα θυμήθηκε, *Όλο το απόγευμα, προσπαθούσα να τηλεφωνήσω στον σερίφη Γουίλκοξ για περισσότερες πληροφορίες, αλλά δεν μπόρεσα ποτέ να επικοινωνήσω μαζί του [...] Άνθρωποι των μέσων ενημέρωσης με καλούσαν από όλο τον κόσμο*.  Όταν έδωσε συνέντευξη δεκαετίες αργότερα, η Λύντια Σλίπι, χειρίστρια τηλετύπου στο σταθμό KOAT στο Αλμπούρκερκ στο Νέο Μεξικό ,  ισχυρίστηκε ότι πληκτρολογούσε μια ιστορία για τα συντρίμμια όπως της υπαγόρευσε ο ρεπόρτερ Τζόνι ΜακΜπόιλ μέχρι που διακόπηκε από ένα εισερχόμενο μήνυμα που έδινε εντολή να τερματίσει τις επικοινωνίες..

Μετεωρολογικό μπαλόνι
Νωρίς την Τρίτη, 8 Ιουλίου, η Στρατιωτική Αεροπορική Βάση Ρόσγουελ εξέδωσε δελτίο τύπου:

> «*Οι πολλές φήμες σχετικά με τον ιπτάμενο δίσκο έγιναν πραγματικότητα χθες όταν το γραφείο πληροφοριών της 509ης Μοίρα Βομβαρδισμού της Όγδοης Αεροπορικής Δύναμης, στη Στρατιωτική Αεροπορική Βάση Ρόσγουελ, ήταν αρκετά τυχερό να φέρει στην κατοχή του έναν δίσκο με την συνεργασία ενός από τους τοπικούς κτηνοτρόφους και το γραφείο του Σερίφη της επαρχίας Τσάβες. Το ιπτάμενο αντικείμενο κατέπεσε σε ράντσο κοντά στο Ρόσγουελ κάποια στιγμή την προηγούμενη εβδομάδα. Μη έχοντας τηλεφωνική εγκατάσταση, ο κτηνοτρόφος αποθήκευσε τον δίσκο μέχρι να μπορέσει να επικοινωνήσει με το γραφείο του σερίφη, ο οποίος στην συνέχεια ειδοποίησε τον ταγματάρχη Τζέσι Μαρσέλ του γραφείου πληροφοριών της 509ης Μοίρα Βομβαρδισμού. Αμέσως έγιναν οι κατάλληλες ενέργειες και ο δίσκος μεταφέρθηκε στο σπίτι του κτηνοτρόφου. Επιθεωρήθηκε στη Στρατιωτική Αεροπορική Βάση Ρόσγουελ και στη συνέχεια μεταφέρθηκε σε ανώτερα επιτελεία*.»
> 
> 
> — — Associated Press (8 Ιουλίου 1947)

Ο συνταγματάρχης Γουίλιαμ Μπλάνσαρντ της *509ης* Μοίρας Βομαβαρδισμού, επικοινώνησε με τον στρατηγό Ρότζερ Ράμεϊ της *Όγδοης Αεροπορικής Δύναμης* στο Φορτ Γουώρθ του Τέξας ο οποίος διέταξε να μεταφερθεί το αντικείμενο στην Στρατιωτική Αεροπορική Βάση του Φορτ Γουώρθ. Στη Βάση, ο Εντεταλμένος Αξιωματικός Ιρβινγκ Νιούτον επιβεβαίωσε την προκαταρκτική γνώμη του Ράμεϊ, αναγνωρίζοντας το αντικείμενο ως μετεωρολογικό μπαλόνι με τον *αετό* του. Ένα ακόμα δελτίο τύπου εκδόθηκε τότε, αυτή τη φορά από τη βάση του Φορτ Γουώρθ, περιγράφοντας το αντικείμενο ως μετεωρολογικό μπαλόνι.

### Απομυθοποίηση του «Ιπτάμενου δίσκου»

Στην Στρατιωτική Αεροπορική Βάση του Φορτ Γουόρθ, ο Ταγματάρχης Τζέσι Α. Μαρσέλ ποζάρει με συντρίμμια στις 8 Ιουλίου 1947.
Το ενδιαφέρον των μέσων ενημέρωσης για την υπόθεση διαλύθηκε αμέσως μετά τη συνέντευξη Τύπου της 8ης Ιουλίου, όπου ο στρατηγός Ράμεϊ, ο αρχηγός του επιτελείου του, συνταγματάρχης Τόμας Ντούμποζ, και ο μετεωρολόγος Ιρβινγκ Νιούτον αναγνώρισαν υλικό ως κομμάτι μετεωρολογικού μπαλονιού. Ο Νιούτον εξήγησε στους δημοσιογράφους ότι παρόμοιοι στόχοι ραντάρ χρησιμοποιήθηκαν σε περίπου 80 μετεωρολογικούς σταθμούς. Σύμφωνα με τον Νιούτον, τα μπαλόνια θα προσκολλούνταν σε έναν ανακλαστικό στόχο σε σχήμα αστεριού. Μετά την εκτόξευση, το μπαλόνι θα επεκτεινόταν με αυξανόμενο υψόμετρο πριν αυτό εκραγεί περίπου στα 60.000 πόδια..

Στις 9 Ιουλίου 1947, ο στρατός των ΗΠΑ αναγνώρισε τα συντρίμμια ως ένα συνηθισμένο μετεωρολογικό μπαλόνι.
Όπως περιγράφει η Roswell Daily Record (έκδοση 9ης Ιουλίου 1947):

> «*Το μπαλόνι το οποίο ανύψωνε το αντικείμενο, εάν αυτό λειτουργούσε κατ' αυτόν τον τρόπο, πρέπει να ήταν 12 πόδια (3,65 μέτρα) μακρύ, υπολόγισε ο Μπρέιζελ βασιζόμενος στο μέγεθος του δωματίου στο οποίο καθόταν. Το λάστιχο ήταν γκρίζο στο χρώμα του καπνού και διασκορπισμένο σε μία περιοχή με διάμετρο περίπου 200 γιάρδες (183 μέτρα). Όταν τα χαλάσματα μαζεύτηκαν, το αλουμινόχαρτο, το χαρτί, η ταινία και οι ράβδοι σχημάτισαν ένα δέμα μήκους 3 ποδιών (90 εκατοστών) και πάχους 7 ή 8 ιντσών (18 ή 20 εκατοστών), ενώ το λάστιχο σχημάτισε ένα δέμα μήκους 46 με 48 εκατοστών και πάχους 18 εκατοστών. Υπολόγισε ότι όλα τα συντρίμμια ζύγιζαν συνολικά 5 λίβρες (2,25 κιλά). Δεν υπήρχε σημάδι κάποιου μετάλλου στην περιοχή το οποίο θα μπορούσε να έχει χρησιμοποιηθεί ως μηχανή και κανένα ίχνος οποιουδήποτε είδους προπέλας. Ωστόσο ένα χάρτινο πτερύγιο ήταν κολλημένο σε ένα κομμάτι αλουμινόχαρτου. Δεν βρέθηκε κείμενο πουθενά επάνω στο όργανο, αν και υπήρχαν γράμματα σε κάποια κομμάτια. Σημαντική ποσότητα σελοφάν και κάποιας ταινίας με λουλούδια τυπωμένα στην επιφάνεια είχαν χρησιμοποιηθεί στην κατασκευή. Επίσης, δεν βρέθηκαν νήματα ή καλώδια, αλλά υπήρχαν οπές στο χαρτί που υποδείκνυαν ότι κάποιου είδους σύνδεση είχε χρησιμοποιηθεί*.»
> 
> 

Ο στρατηγός Ρότζερ Ράμεϊ, αριστερά, και ο συνταγματάρχης Τόμας Τζ. Ντούμποζ ποζάρουν με συντρίμμια.
Οι λίγες ειδήσεις που ακολούθησαν την επίσημη εξήγηση, πρόσφεραν εγκόσμιες και πεζές αφηγήσεις για τη συντριβή.  Ο Ταγματάρχης Γουίλμπουρ Πρίτσαρντ, που τότε υπηρετούσε στη Αεροπορική Βάση του Αλαμογκόρντο, θα περιέγραψε αργότερα την ιστορία του μετεωρολογικού μπαλονιού ως *μια προσπάθεια να εκτραπεί η προσοχή από το άκρως απόρρητο πρόγραμμα Μόγκουλ*.

Ξεχασμένο συμβάν του Ρόσγουελ (1947-1978)
-----------------------------------------

Το σύμβαν του Ρόσγουελ, το οποίο τέθηκε για πρώτη φορά στην προσοχή του κοινού τον Ιούλιο του 1947, παρέμεινε σχετικά σκοτεινό για τρεις δεκαετίες έως ότου η εμφάνιση των θεωριών συνωμοσίας για τα ΑΤΙΑ αναζωπύρωσε το ενδιαφέρον τα επόμενα χρόνια.  Αυτές οι θεωρίες τροφοδοτήθηκαν από φάρσες, θρύλους και ιστορίες συντριβών διαστημόπλοιων και σωμάτων εξωγήινων στο Νέο Μεξικό.

Ανανεωμένο ενδιαφέρον για το Ρόσγουελ (1978)
--------------------------------------------

Το συμβάν του Ρόσγουελ ξεχάστηκε σε μεγάλο βαθμό μέχρι τον Φεβρουάριο του 1978, όταν ο ειδικός των ΑΤΙΑ, Στάντον Φρίντμαν επισκέφτηκε έναν τηλεοπτικό σταθμό στο Μπάτον Ρουζ της Λουιζιάνα για να προωθήσει μια επερχόμενη διάλεξη στο Πολιτειακό Πανεπιστήμιο της Λουιζιάνα. Εκεί συνάντησε τον Ταγματάρχη Τζέσι Μαρσέλ, ο οποίος είχε αναμειχθεί στην αρχική ανάκτηση των συντριμμιών το 1947. Ο Μαρσέλ εξέφρασε την πεποίθηση του ότι ο στρατός είχε συγκαλύψει την ανάκτηση ενός εξωγήινου σκάφους.

Η ιστορία του διαδόθηκε στους κύκλους των ΑΤΙΑ, προβαλλόμενη σε ντοκιμαντέρ για ΑΤΙΑ εκείνης της εποχής. Τον Φεβρουάριο του 1980, η εφημερίδα *The National Enquirer* διεξήγαγε τη δική της συνέντευξη με τον Μαρσέλ, προσελκύοντας εθνική και παγκόσμια προσοχή για το συμβάν του Ρόσγουελ.

Στις 20 Σεπτεμβρίου 1980, η τηλεοπτική σειρά In Search of... μετέδωσε μια συνέντευξη όπου ο Μαρσέλ περιέγραψε τη συμμετοχή του στη συνέντευξη Τύπου του 1947: 

> «*Ήθελαν κάποια σχόλια από εμένα, αλλά δεν είχα την ελευθερία να το κάνω. Έτσι, το μόνο που μπορούσα να κάνω είναι να κρατάω το στόμα μου κλειστό. Και ο στρατηγός Ράμεϊ είναι αυτός που το συζήτησε – στις εφημερίδες, εννοώ τον δημοσιογράφο, τι ήταν, και να το ξεχάσουμε. Δεν είναι τίποτα άλλο από ένα μετεωρολογικό μπαλόνι παρατήρησης. Φυσικά και οι δύο ξέραμε ότι ήταν διαφορετικά*.»
> 
> 

Τον Οκτώβριο του 1980, εκδόθηκε το βιβλίο "Συμβάν του Ρόσγουελ" (Roswell Incident) των Τσαρλς Μπέρλιτζ και Γουίλιαμ Μουρ έκανε δημοφιλή την ιστορία του Μαρσέλ, προσθέτοντας μια ιστορία εξωγήινων πτωμάτων στις πεδιάδες του Σαν Αγκοστίν. Οι συγγραφείς είχαν γράψει στο παρελθόν δημοφιλή βιβλία για περιθωριακά θέματα όπως το Πείραμα της Φιλαδέλφειας και το Τρίγωνο των Βερμούδων.  Το βιβλίο υποστηρίζει ότι ένα εξωγήινο σκάφος πετούσε πάνω από την έρημο του Νέου Μεξικού για να παρατηρήσει την δραστηριότητα πυρηνικών όπλων όταν ένας κεραυνός σκότωσε το πλήρωμα των εξωγήινων και ότι, αφού ανακάλυψε τη συντριβή, η κυβέρνηση των ΗΠΑ προέβη στη συγκάλυψη του.

Σε όλες τις δηλώσεις του, ο Μαρσέλ αρνιόταν σταθερά την παρουσία πτωμάτων. Ωστόσο ο γιος του Μαρσέλ, Τζέσι Τζούνιορ μετά από 35 χρόνια δήλωσε ότι το 1947, όταν ήταν 10 ετών, ο πατέρας του, του είχε δείξει συντρίμμια εξωγήινων που ανακτήθηκαν από το σημείο συντριβής του Ρόσγουελ, συμπεριλαμβανομένης, *μιας μικρής δοκού με μωβ- χρωματιστά ιερογλυφικά πάνω της*.

Το Ρόσγουελ στις θεωρίες συνωμοσίας ΑΤΙΑ (1978–σήμερα)
------------------------------------------------------

Επιπρόσθετες μαρτυρίες και αναφορές προέκυψαν κατά τα επόμενα χρόνια. Προστέθηκαν σημαντικές νέες λεπτομέρειες, ανάμεσα στις οποίες και ισχυρισμοί για μεγάλη στρατιωτική επιχείρηση με σκοπό την ανάκτηση εξωγήινου σκάφους καθώς και εξωγήινων όντων, σε 11 τοποθεσίες συντριβής, καθώς και υποτιθέμενο εκφοβισμό μαρτύρων. 

Το 1989, σε ένα επεισόδιο της σειράς Unsolved Mysteries που συζητούσε την ιστορία των πτωμάτων εξωγήινων, ο πρώην εργολάβος κηδειών Γκλεν Ντένις αφηγήθηκε μια ιστορία μιας νοσοκόμας που είχε βοηθήσει σε μια αυτοψία εξωγήινων που έλαβε χώρα στη βάση του Ρόσγουελ.

Μεταξύ του 1978 και των αρχών της δεκαετίας του 1990, ερευνητές των ΑΤΙΑ όπως ο Στάντον Φρίντμαν, ο Γουίλιαμ Μουρ, ο Καρλ Πφλοκ και η ομάδα των Κέβιν Ραντλ και Ντόναλντ Σμιτ πήραν συνεντεύξεις από πολλές δεκάδες άτομα που ισχυρίστηκαν ότι είχαν σχέση με το γεγονότα στο Ρόσγουελ το 1947.

Απόκριση της Πολεμικής Αεροπορίας (1994–1997) και επακόλουθα
------------------------------------------------------------

Σε απάντηση στις παραπάνω αναφορές και μετά από ερωτήσεις του Κογκρέσου, το Κυβερνητικό Γραφείο Λογοδοσίας ξεκίνησε διερεύνηση και οδήγησε το Γραφείο της Γραμματείας Πολεμικής Αεροπορίας (SECAF) να διεξάγει εσωτερική έρευνα. Το αποτέλεσμα περιλήφθηκε σε δύο αναφορές το 1994 και το 1997, οι οποίες κατέληγαν στο συμπέρασμα ότι το ανακτηθέν το 1947 υλικό ήταν πιθανώς συντρίμμια ενός μυστικού κυβερνητικού προγράμματος με την ονομασία *Πρόγραμμα Μόγκουλ*, ένα πρόγραμμα στρατιωτικής επιτήρησης που χρησιμοποιούσε μπαλόνια μεγάλου υψομέτρου (ένα ταξινομημένο τμήμα ενός μη ταξινομημένου έργου του Πανεπιστημίου της Νέας Υόρκης από ερευνητές της ατμόσφαιρας). 

Οι αναφορές της Πολεμικής Αεροπορίας απορρίφθηκαν από τους υποστηρικτές των ΑΤΙΑ ως παραπληροφόρηση ή απλώς ως απίθανες, αν και σκεπτικιστές ερευνητές όπως ο Φίλιπ Κλας και ο Ρόμπερτ Τοντ, οι οποίοι εξέφραζαν αμφιβολίες σχετικά με τις αναφορές εξωγήινων για αρκετά χρόνια, χρησιμοποίησαν τις αναφορές ως τη βάση για τις σκεπτικιστικές απαντήσεις στους ισχυρισμούς των υποστηρικτών των ΑΤΙΑ. Μετά την κυκλοφορία των αναφορών της Πολεμικής Αεροπορίας, αρκετά βιβλία, όπως το "The Roswell UFO Crash: What They Don't Want You To Know" (1997) του Καλ Κορφ, βασίστηκαν στα στοιχεία που παρουσιάζονται στις εκθέσεις για να καταλήξουν στο συμπέρασμα ότι *δεν υπάρχουν αξιόπιστα στοιχεία από κανέναν μάρτυρα όπως αποδείχθηκε όταν παρουσίασε μια συναρπαστική υπόθεση ότι το αντικείμενο ήταν εξωγήινης προέλευσης*.

Οι ψυχολογικές επιδράσεις από την πίεση χρόνου και της σύγχυσης σχετικά με το πότε συνέβησαν τα γεγονότα δικαιολογούσε την διαφωνία με τις διερευνώμενες χρονολογίες. Αυτές οι αναφορές απορρίφθηκαν από τους υποστηρικτές των ΑΤΙΑ ως παραπληροφόρηση ή απλά ως αβάσιμες. Ωστόσο σημαντικός αριθμός ερευνητών των ΑΤΙΑ απέρριψαν την πιθανότητα το συμβάν να αφορά κάποιο εξωγήινο σκάφος.

Παραπομπές
----------

1. ↑  Westhoven, William (June 8, 2022). «Do you believe? Poll says third of Americans think Roswell UFO landing 'plausible'». *Morristown Daily Record*. Daily Record.. Ανακτήθηκε στις 17 June 2023.
2. 1 2  Frazier, Kendrick (2017). «The Roswell Incident at 70: Facts, Not Myths». *Skeptical Inquirer* **41** (6): 12–15.. Ανακτήθηκε στις 20 July 2018.
3. 1 2  Olmsted 2009, σελ. 183
4. ↑  Olmsted 2009, σελ. 184
5. ↑  Frazier 2017
6. 1 2  Grossman & French 2017, "Why have UFOs changed speed over the years?" (Kottmeyer, Martin), pp. 172–173"
7. ↑  May 2016, σελ. 62
8. ↑  Saler, Ziegler & Moore 1997, σελίδες 6, 133–134, 137
9. ↑  Peebles 1995, σελ. 10
10. ↑  Weaver & McAndrew 1995, σελ. 23
11. 1 2  «Harassed Rancher who Located 'Saucer' Sorry He Told About it». *Roswell Daily Record*. July 9, 1947.  cited in McAndrew 1997, σελίδες 8
12. ↑  Pflock 2001, σελ. 27
13. ↑  Goldberg 2001, σελ. 192
14. ↑  Korff 1997, σελίδες 33–35
15. ↑  Associated Press, Flying Disc Found; In Army Possession, The Bakersfield Californian (Bakersfield, California), July 8, 1947, p.1
16. ↑  Goldberg 2001, σελίδες 194
17. 1 2 3  Saler, Ziegler & Moore 1997, σελ. 9
18. ↑  «New Mexico Rancher's 'Flying Disk' Proves to Be Weather Balloon-Kite». *Fort Worth Star-Telegram* (Fort Worth, TX): σελ. 1, 4. 1947-07-09.
19. ↑  «AAF Whips Up a Disc Flurry». *The Journal Herald*: σελ. 1. July 9, 1947. .
20. ↑  Peebles 1995, chpt. 2 "The Age of Confusion Begins"
21. ↑  Goldberg 2001, σελίδες 192–193
22. ↑  Saler, Ziegler & Moore 1997, σελ. 12
23. ↑  Goldberg 2001, σελ. 193
24. ↑  Saler, Ziegler & Moore 1997, σελίδες 13–14
25. ↑  Saler, Ziegler & Moore 1997, σελίδες 16–17
26. ↑  Pflock 2001, σελ. 225, Pflock incorrectly cites Feb 28 as publish date
27. ↑  Pratt, Bob (February 26, 1980). «Former Intelligence Officer Reveals...I Picked Up Wreckage of UFO That Exploded Over U.S.». *National Enquirer*: 8. .
28. ↑  «Aliens Changed Roswell, Even Without Proof». *ABC News*. Αρχειοθετήθηκε από το πρωτότυπο στις 18 Απριλίου 2021. Ανακτήθηκε στις 18 Απριλίου 2021.
29. ↑  «UFO Coverup». *In Search Of...*. Κύκλος 5. Επεισόδιο 1. September 20, 1980.
30. ↑  Saler, Ziegler & Moore 1997, σελίδες 16–17, 21, 22, 23, 24–25, 39–40, 46, 62
31. 1 2  Olmsted 2009, σελ. 184: Olmsted writes "When one of these balloons smashed into the sands of the New Mexico ranch, the military decided to hide the project's real purpose." In 1994 and 1997, official government reports (Weaver & McAndrew 1995) concluded (p. 9) "... the material recovered near Roswell was consistent with a balloon device and most likely from one of the MOGUL balloons that had not been previously recovered."
32. ↑  *The Skeptical Inquirer*. Committee for the Scientific Investigation of Claims of the Paranormal. 29 Απριλίου 1998. Αρχειοθετήθηκε από το πρωτότυπο στις 18 Απριλίου 2021. Ανακτήθηκε στις 18 Απριλίου 2021 – μέσω Google Books.
33. ↑  «Roswell author who said he handled UFO crash debris dies at 76». Associated Press. August 8, 2013. Αρχειοθετήθηκε από το πρωτότυπο στις January 16, 2023.. Ανακτήθηκε στις April 4, 2023.
34. ↑  Saler, Ziegler & Moore 1997, σελίδες n5, 20–21
35. 1 2  Korff, Kal (August 1997). «What Really Happened at Roswell». *Skeptical Inquirer* **21** (4).. Ανακτήθηκε στις February 5, 2013.
36. ↑  Πρότυπο:Scientific American Frontiers

### Βιβλιογραφία

* Bara, Mike (2016). *Hidden Agenda: NASA and the Secret Space Program*. SCB Distributors. ISBN 978-1939149749. Αρχειοθετήθηκε από το πρωτότυπο στις 28 Απριλίου 2021. Ανακτήθηκε στις 28 Απριλίου 2021 – μέσω Google Books.
* Berlitz, Charles· Moore, William (1980). *The Roswell Incident*. Grosset & Dunlap. ISBN 978-0448211992.
* Bloecher, Ted (April 29, 1967). ﻿Report on the UFO Wave of 1947﻿ (Report). the University of Michigan.. Ανακτήθηκε στις 20 June 2023.
* Broad, William J. (June 24, 1997). «Air Force debunks Roswell UFO story». *The Day, New London, CT*. The New York Times News Service. Αρχειοθετήθηκε από το πρωτότυπο στις 3 April 2016. .
* Carey, Thomas· Schmitt, Donald (2007). *Witness to Roswell: Unmasking the 60-Year Cover-Up*. New Page Books. ISBN 978-1564149435.
* Carey, Thomas J.· Schmitt, Donald R. (2020). *Roswell: The Ultimate Cold Case : Eyewitness Testimony and Evidence of Contact and the Cover-up*. Red Wheel/Weiser. σελ. 160. ISBN 978-1632651709. Αρχειοθετήθηκε από το πρωτότυπο στις 18 Απριλίου 2021. Ανακτήθηκε στις 18 Απριλίου 2021 – μέσω Google Books.
* Clarke, Davie (2015). *How UFOs Conquered the World: The History of a Modern Myth*. Quarto Publishing Group USA. ISBN 978-1781314722.
* Corso, Philip J.· Birnes, William J. (1997). *The Day After Roswell*. Pocket Books. ISBN 0671004611.
* Disch, Thomas M. (5 Ιουλίου 2000). *The Dreams Our Stuff is Made Of: How Science Fiction Conquered the World*. Simon and Schuster. ISBN 9780684859781.
* Erdmann, Terry J.· Block, Paula M. (2000). *Deep Space Nine Companion*. Simon and Schuster. σελ. 287. ISBN 978-0671501068. Αρχειοθετήθηκε από το πρωτότυπο στις 27 Απριλίου 2021. Ανακτήθηκε στις 27 Απριλίου 2021 – μέσω Google Books.
* Frazier, Kendrick (16 July 2017). «Roswell myth lives on despite the established facts». *Albuquerque Journal*. Αρχειοθετήθηκε από το πρωτότυπο στις 11 January 2022.. Ανακτήθηκε στις 14 September 2020.
* Friedman, Stanton· Berliner, Don (1997). *Crash at Corona: The U.S. Military Retrieval and Cover-Up of a UFO* (Reprint έκδοση). New York: Marlowe Co. ISBN 1-56924-863-X.  Unknown parameter `|orig-date=` ignored (βοήθεια)
* Friedman, Stanton (2005). *Top Secret/MAJIC : Operation Majestic-12 and the United States Government's UFO Cover-Up*. Marlowe & Co. ISBN 978-1569243428.
* Fuller, John G. (1966). *Incident at Exeter*. G.P. Putnam's Sons. σελίδες 87–88.
* Gildenberg, B.D. (2003). «A Roswell requiem». *Skeptic* **10** (1): 60. .
* Goldberg, Robert Alan (2001). «Chapter 6: The Roswell Incident». *Enemies Within: The Culture of Conspiracy in Modern America*. Yale University Press. σελίδες 189–231. ISBN 978-0300132946. Αρχειοθετήθηκε από το πρωτότυπο στις 5 Οκτωβρίου 2016. Ανακτήθηκε στις 16 Μαρτίου 2016.
* Greer, John Michael (2009). *The UFO Phenomenon: Fact, Fantasy and Disinformation*Απαιτείται δωρεάν εγγραφή (1st έκδοση). Woodbury, MN: Llewellyn Worldwide. ISBN 978-0738713199.
* Grossman, Wendy M.· French, Christopher C. (2017). *Why Statues Weep: The Best of the "Skeptic"*. Routledge. ISBN 978-1134962525. Αρχειοθετήθηκε από το πρωτότυπο στις 28 Απριλίου 2021. Ανακτήθηκε στις 28 Απριλίου 2021 – μέσω Google Books.
* Gulyas, Aaron John (23 Ιανουαρίου 2014). *The Chaos Conundrum: Essays on UFOs, Ghosts & Other High Strangeness in Our Non-Rational and Atemporal World*. Andrews UK Limited. ISBN 9780991697588 – μέσω Google Books.
* Gulyas, Aaron John (22 Φεβρουαρίου 2016). *Conspiracy Theories: The Roots, Themes and Propagation of Paranoid Political and Cultural Narratives*. McFarland. ISBN 9781476623498 – μέσω Google Books.
* Huyghe, Patrick (1 Ιουνίου 2001). «Chapter 24, 'Blaming the Japanese for Roswell'». *Swamp Gas Times: My Two Decades on the UFO Beat*. Cosimo, Inc. ISBN 9781931044271 – μέσω Google Books.
* Harding, Susan· Stewart, Kathleen (2003). «Chapter 9: Anxieties of influence: Conspiracy Theory and Therapeutic Culture in Millennial America». Στο: West, Harry G.· Sanders, Todd. *Transparency and Conspiracy: Ethnographies of Suspicion in the New World Order*. Duke University Press. σελίδες 258–286. ISBN 082238485X. Αρχειοθετήθηκε από το πρωτότυπο στις 23 Νοεμβρίου 2016. Ανακτήθηκε στις 16 Μαρτίου 2016.
* Joseph, Brad (2008). «Beyond the textbook: studying Roswell in the social studies classroom». *Social Studies* **99** (3): 132. doi:10.3200/TSSS.99.3.132-134. .
* Klass, Philip (1997). «The Klass Files». *The Skeptics UFO Newsletter* (The Committee for Skeptical Inquiry) **43**.. Ανακτήθηκε στις 2013-02-06.
* Klass, Philip (1998). «The Klass Files». *The Skeptics UFO Newsletter* (The Committee for Skeptical Inquiry) **49**.. Ανακτήθηκε στις 2015-04-07.
* Klaver, Elizabeth (2012). *Sites of Autopsy in Contemporary Culture*. SUNY Press. ISBN 978-0791483428. Αρχειοθετήθηκε από το πρωτότυπο στις 18 Απριλίου 2021. Ανακτήθηκε στις 18 Απριλίου 2021 – μέσω Google Books.
* Korff, Kal (1997). *The Roswell UFO Crash: What They Don't Want You to Know*. Prometheus Books. ISBN 978-1573921275.
* Lewis, James R. (1995). *The Gods have landed: new religions from other worlds*. SUNY Press. ISBN 978-0-7914-2329-5.
* Lavery, David· Hague, Angela· Cartwright, Maria (1 Δεκεμβρίου 1996). *Deny All Knowledge: Reading the X-Files*. Syracuse University Press. σελ. 17. ISBN 9780815627173.
* Levy, Michael M· Mendlesohn, Farah (22 Μαρτίου 2019). *Aliens in Popular Culture*. ABC-CLIO. σελ. 32. ISBN 9781440838330.
* May, Andrew (13 Σεπτεμβρίου 2016). *Pseudoscience and Science Fiction*. Springer. σελ. 62. ISBN 9783319426051. In the immediate aftermath of Kenneth Arnold's sighting, newspapers found themselves inundate with hundreds of copycat reportsfrom across America and the world.
* McAndrew, James (1997). *The Roswell report: case closed* (PDF). Washington, DC: US Government Printing Office. ISBN 9780160490187.
* Olmsted, Kathryn S. (2009). «Chapter 6: Trust No One: Conspiracies and Conspiracy Theories from the 1970s to the 1990s». *Real Enemies: Conspiracy Theories and American Democracy, World War I to 9/11*. Oxford University Press. σελίδες 173–204. ISBN 978-0199753956. Αρχειοθετήθηκε από το πρωτότυπο στις 23 Νοεμβρίου 2016. Ανακτήθηκε στις 16 Μαρτίου 2016.
* Partridge, Christopher Hugh (2003). *UFO religions*. Routledge. ISBN 978-0-415-26323-8.
* Peebles, Curtis (21 Μαρτίου 1995). *Watch the Skies!: A Chronicle of the Flying Saucer Myth*. Berkley Books. ISBN 9780425151174 – μέσω Google Books.
* Pflock, Karl (2001). *Roswell: Inconvenient Facts and the Will to Believe*. Prometheus Books. ISBN 978-1573928946.
* Printy, Timothy (1999). *Roswell 4F: Fabrications, Fumbled Facts, and Fables*. Timothy Printy. Αρχειοθετήθηκε από το πρωτότυπο στις 20 Ιανουαρίου 2013. Ανακτήθηκε στις 5 Φεβρουαρίου 2013.
* Randle, Kevin· Schmitt, Donald (1991). *UFO Crash at Roswell*. Avon Books. ISBN 978-0380761968.
* Randle, Kevin· Schmitt, Donald (1994). *The truth about the UFO Crash at Roswell* (Hardcover έκδοση). New York: M Evans. ISBN 0-87131-761-3.
* Redfern, Nick (2014). *Body snatchers in the desert : the horrible truth at the heart of the roswell story*. New York: Pocket Books. ISBN 978-1-4165-1016-1. OCLC 893101680. Αρχειοθετήθηκε από το πρωτότυπο στις 5 Ιουλίου 2021. Ανακτήθηκε στις 5 Ιουλίου 2021.
* Rodeghier, Mark· Whiting, Fred (Ιουνίου 1992). *The Plains of San Agustin Controversy, July 1947: Gerald Anderson, Barney Barnett, and the Archaeologists* (PDF). Αρχειοθετήθηκε από το πρωτότυπο (PDF) στις 14 Φεβρουαρίου 2021. Ανακτήθηκε στις 25 Νοεμβρίου 2023.
* Saler, Benson· Ziegler, Charles· Moore, Charles (1997). *UFO Crash at Roswell: The Genesis of a Modern Myth*. Smithsonian Institution Press. ISBN 978-1560987512.
* Smith, Toby (2000). *Little Gray Men: Roswell and the Rise of a Popular Culture*. University of New Mexico Press. ISBN 978-0826321213. Αρχειοθετήθηκε από το πρωτότυπο στις 8 Ιουλίου 2022. Ανακτήθηκε στις 29 Απριλίου 2021 – μέσω Google Books.
* Thomas, Dave (2009). «Roswell update: fading star?». *Skeptical Inquirer* **33** (1): 52. .
* Weaver, Richard· McAndrew, James (1995). *The Roswell Report: Fact Versus Fiction in the New Mexico Desert* (PDF). United States Air Force. ISBN 016048023X. Αρχειοθετήθηκε (PDF) από το πρωτότυπο στις 16 Φεβρουαρίου 2013. Ανακτήθηκε στις 28 Ιουλίου 2013.
* Weeks, Andy (30 Μαρτίου 2015). *Forgotten Tales of Idaho*. Arcadia Publishing. ISBN 9781625852465 – μέσω Google Books.
* Wright, Susan (15 Αυγούστου 1998). *UFO Headquarters: Investigations On Current Extraterrestrial Activity In Area 51*. St. Martin's Publishing Group. σελ. 39. ISBN 9780312207816 – μέσω Google Books.
* Zeller, Benjamin E. (2014). *Heaven's Gate: America's UFO Religion*. NYU Press. ISBN 978-1479803811.

Εξωτερικοί σύνδεσμοι
--------------------

Βάση του αμερικανικού Freedom of Information Act οι σχετικοί φάκελοι δημοσιεύτηκαν.

* Freedom of Information Act: Φάκελοι του FBI αγγλ.
* Πόρισμα της Air Force
* Απάντηση προς το Case Closed statement
* Κατάθεση του Walter G. Haut
* FBI-Memo αγγλ.